### Resume

Ejeren af ejendommen har anmodet om at få udarbejdet en lokalplan for en dagligvarebutik samt rækkehuse langs hovedgaden i [adresse] overfor [adresse]. Dagligvarebutikken kan etableres med en størrelse på 1.200 m2 inklusiv lager og med en tilhørende parkeringsplads. På resten af grunden kan etableres ca. 24 rækkehuse. Lokalplanområdet grænser op til det åbne land med marker og arealer, der har været- eller bliver anvendt til råstofudgravning.

Lokalplanen har været i høring fra den 13. februar til den 13. marts 2023. Der er kommet tre indsigelser til planen. Indsigelserne har ikke givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1. Kort over lokalplanområdet. Lokalplanområdet er idag ryddet for bebyggelse.

Planens historik

Teknisk Udvalg besluttede på mødet 16. august 2022, pkt. nr. 175, at igangsætte udarbejdelse af lokalplan nr. 1360.

Byrådet besluttede på møde 8. februar 2023, pkt. nr. 18, at sende lokalplanen i offentlig høring.

Lokalplanen har været i offentlig høring fra 13. februar 2023 til 13. marts 2023.

Indsigelser/bemærkninger og ændringer af lokalplanen

I høringsperioden er der indkommet tre indsigelser/bemærkninger.

Indsigelserne er fra [adresse], Ældrerådet og formanden for den nuværende dagligvarebutik i [adresse].

Bemærkningerne fra Stiftet opfordrer til, at man ved udformning af skilte og planlægning af trafik omkring dagligvarebutikken, viser hensyn til kirken og kirkegården. Formanden for Spar i Svinget er positiv overfor den nye placering af en dagligvarebutik og påpeger, at det er vigtigt for udviklingen af [adresse]. Ældrerådet har flere forslag til præciseringer i lokalplanen. Bemærkningerne giver ikke anledning til at anbefale ændringer.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Dagligvarebutikken bevarer dens centrale placering i [adresse] og fortsat ved hovedvejen igennem byen. Placeringen giver god tilgængelighed for gående og cyklister og ligger med nem adgang på bilers naturlige vej igennem [adresse].

Boligerne ligger centralt i [adresse] med nem adgang til indkøb og busstoppested.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at lokalplan nr. 1360 vedtages endeligt, og |
| at | indsigerne orienteres om byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.